האחות האחרת לבית בנט

האחות האחרת לבית בנט היא סדרת דרמה תקופתית לטלוויזיה שעתידה לעלות בערוץ BBC One, בהפקת Bad Wolf.

הסדרה מבוססת על הרומן באותו שם מאת ג׳ניס האדלואו, המתבסס על דמויות שיצרה ג׳יין אוסטן. אלה ברוצ’ולרי מגלמת את מרי בנט.

 עלילה 
החלק הראשון של הסדרה עוקב אחר אירועי גאווה ודעה קדומה מנקודת מבטה של מרי בנט. לאחר מכן העלילה מתרחקת מן הסיפור המקורי ומלווה את מרי במסעה ללונדון ולאזור מחוז האגמים, שם האחות שנדחקה לשוליים במשפחת בנט רבת הילדים חווה הרפתקה רומנטית באנגליה של תקופת העוצר (1811–1820), תקופת שלטונו של יורש העצר הנסיך ג׳ורג׳, לימים ג׳ורג׳ הרביעי, ששלט בפועל במקום אביו ג׳ורג׳ השלישי.

צוות השחקנים
 אלה ברוקולרי בתפקיד מרי בנט
 רות ג׳ונס בתפקיד גברת בנט
 ריצ׳רד אי. גרנט בתפקיד מר בנט
 אינדירה וארמה בתפקיד גברת גרדינר
 ריצ׳רד קויל בתפקיד מר גרדינר
 רושין בהאלה בתפקיד מריאן
 רג׳י אבסולום בתפקיד ג׳ורג׳
 ג׳זמין שארפ בתפקיד רבקה
 לורי דייווידסון בתפקיד מר ריידר
 דונאל פין בתפקיד מר הייוורד
 וראדה סתו בתפקיד אן בקסטר
 אהרון גיל בתפקיד ג׳ון ספרו
 מדי קלוז בתפקיד ג׳יין
 פופי גילברט בתפקיד ליזי
 מולי רייט בתפקיד קיטי
 גרייס הוג־רובינסון בתפקיד לידיה
 טניה ריינולדס בתפקיד קרוליין בינגלי
 אנה פנטון־גארבי בתפקיד שרלוט לוקאס
 ראיין סמפסון בתפקיד מר קולינס

 הפקה 
הסדרה, בת עשרה פרקים, עובדה לטלוויזיה על ידי שרה קווינטרל על פי הרומן משנת 2020 בעל אותו שם מאת ג׳ניס האדלואו. העלילה מתמקדת בדמותה של מרי בנט מתוך הרומן גאווה ודעה קדומה מאת ג׳יין אוסטן. מאדי דאי כתבה גם אחד מפרקי הסדרה.

הסדרה מופקת על ידי Bad Wolf, ודן מקאלוק הוא שפיתח את הפרויקט עבור החברה. שרה קווינטרל וג׳ניס האדלואו משמשות כמפיקות בפועל, יחד עם קייט קראותר, בקה קינדר וג׳יין טרנטר, ואילו רבקה פרגוסון משמשת כמפיקה בפועל מטעם BBC. זכויות ההפצה העולמיות נתונות בידי Sony Pictures Television. במאי 2025 פורסם כי BritBox תצטרף להפקה כמפיקה שותפה, ותשדר את הסדרה בארצות הברית ובקנדה.

בחודש מאי 2025 הוכרז כי אלה ברוקולרי תככב בתפקיד מרי בנט. בחודש שלאחר מכן פורסם על ליהוקם של רות ג׳ונס, ריצ׳רד אי. גרנט, ריצ׳רד קויל ואינדירה וארמה, וכן של רושין בהאלה, רג׳י אבסולום, ג׳זמין שארפ, לורי דייווידסון, דונאל פין ווראדה סתו. בהמשך פורסם גם על ליהוקם של אהרון גיל, מדי קלוז, פופי גילברט, מולי רייט, גרייס הוג־רובינסון, טניה ריינולדס, אנה פנטון־גארבי וראיין סמפסון.

הצילומים התקיימו בבריסטול ובוויילס ביוני 2025.

 שידור 
הסדרה מתוכננת לעלות לשידור בשנת 2026 ב־BBC One וב- BBC iPlayer.

הערות שוליים

קטגוריה:סדרות דרמה היסטוריות